Diari Oficial de la Generalitat Valenciana


Sumari del DOGV 4656, del 23-12-2003 (2003/13908)

Juí verbal (desnonament per falta de pagament) número 187/2003. Cèdula de notificació.
--------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/13718


Organisme emissor
:   Jutjat de Primera Instància Número 23 de València

Tipus de document
:   Anunci

Juí verbal (desnonament per falta de pagament) número 187/2003. Cèdula de notificació. [2003/F13304]
  
Part demandant: Ángeles Martí Huguet.
  
Part demandada: Jorge Daniel Soto.
  
Sobre: verbals arrendataris i precaris.
  
En el juí esmentat, s'ha dictat la resolució que té l'encapçalament i la decisió del tenor literal següent:
  
Sentència
  
València, 20 d'octubre de 2003
  
Desamparados Almenar Belenguer, magistrada-jutgessa del Jutjat de Primera Instància número 23 dels de València, ha vist les actuacions de juí verbal civil seguides amb el número 187/2003, a instància d'Ángeles Martí Huguet, representada per la procuradora María Esperanza de Oca Ros i assistida pel lletrat Rafael Peguero Perales, contra Jorge Daniel Soto, declarat en rebel·lia; sobre desnonament del local de negoci per falta de pagament de la renda, més reclamació de rendes degudes.
  
Decisió
  
Estime la demanda deduïda per Ángeles Martí Huguet, representada per la procuradora María Esperanza de Oca Ros, contra Jorge Daniel Soto, declarat en rebel·lia, condemne el demandat que abone a l'actora la quantitat de tres mil huit-cents setanta-nou euros i cinquanta-dos cèntims (3.879,52 euros), amb els interessos de l'article 576 de la Llei d'Enjudiciament Civil de 2000, més l'import de les rendes que es produïsquen des de novembre de 2003 fins que la demandant recupere la possessió del local, declare resolt per falta de pagament de la renda el contracte d'arrendament subscrit per les parts a l'1 de novembre de 1996, i en conseqüència, declare procedent el desnonament del local propietat de l'actora i situat al carrer de Matías Perelló, número 64, baix esquerra segon, d'esta ciutat. S'imposen al demandat les costes del procediment.
  
Atés el parador desconegut del demandat, de conformitat amb l'article 497 de la Llei d'Enjudiciament Civil de 2000, notifiqueu esta sentència mitjançant edicte publicat en el butlletí oficial de la comunitat autònoma (Diari Oficial de la Generalitat Valenciana).
  
Contra esta sentència, que no és ferma, es pot interposar recurs d'apel·lació davant de l'Audiència Provincial, que s'haurà de preparar davant d'este jutjat en el termini de cinc dies hàbils comptats des de la notificació, en els termes de l'article 457 de la Llei d'Enjudiciament Civil de 2000.
  
Poseu en coneixement de l'arrendatari que, de conformitat amb l'article 449.1 de la Llei d'Enjudiciament Civil de 2000, no li serà admés el recurs si en preparar-lo no manifesta, acreditant-ho per escrit, que té satisfetes les rendes vençudes i les que d'acord amb el contracte haja de pagar avançades.
  
Esta és la meua sentència, jutjant en primera instància, que pronuncie, mane i firme.
  
Atés el desconeixement de l'actual domicili o residència de la part demandada, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència dictada en les actuacions.